21.1.2022
FI
Euroopan unionin virallinen lehti
L 14/3
LIITE
Tavaran kuvaus
Luokittelu (CN-koodi)
Perusteet
(1)
(2)
(3)
Tavarat, jotka koostuvat elastisesta pyöröneuloksesta (synteettikuitua, johon on yhdistetty kumilankaa), lenkkinä, joiden läpimitta (aukinaisena) on noin 4,5 cm ja leveys noin 2 cm.
6117 80 10
Luokittelu määräytyy yhdistetyn nimikkeistön 1 ja 6 yleisen tulkintasäännön, XI jakson 7 huomautuksen b alakohdan ja 10 huomautuksen sekä CN-koodien 6117, 6117 80 ja 6117 80 10 nimiketekstien mukaisesti.
Tavarat on neulottu putkeksi ja leikattu määrättyyn (ennalta ohjelmoituun) leveyteen (2 cm).
Elastisen neuloksen sisältämän kumin vuoksi tavaroiden reuna rullautuu, jolloin ne saavat käyttövalmiin hiuslenkin muodon.
Katso kuvat (*)
Tavarat valmistetaan lopulliseen muotoon pyöröneuloksesta leikkaamalla määrättyyn leveyteen, jotta saadaan käyttövalmis elastinen lenkki (ks.
XI jakson huomautus 7 b).
Koska tavarat ovat tekstiiliä, ne on katsottava sovitetuiksi vaatetustarvikkeiksi samoin kuin esimerkiksi hartiahuivit, kaulaliinat, mantiljat, solmiot ja solmukkeet.
Lisäksi XI jakson 10 huomautuksessa kimmoisat tuotteet, joissa on tekstiiliainetta yhdistettynä kumilankoihin, luokitellaan kyseiseen jaksoon.
Luokittelu nimikkeeseen 9615 ei tule kyseeseen, koska nimikkeen tavarat on tavallisesti valmistettu muovista, norsunluusta, luusta, sarvesta, kilpikonnankuoresta, metallista yms.
(Ks. myös harmonoidun järjestelmän selitykset, nimike 9615, 3 kohta ja selittävä huomautus yhdistetyn nimikkeistön nimikkeeseen 9615.)
Tämän vuoksi tavarat on luokiteltava CN-koodiin 6117 80 10 sovitetuiksi vaatetustarvikkeiksi (sovitetut vaatetustarvikkeet, neulosta; elastiset tai kumilla käsitellyt).
(*) Kuvat ovat ainoastaan ohjeellisia.